อาหารเวียดนาม รสชาติอร่อย ผักเยอะเน้นสุขภาพ
เคยทานสาขาที่นครปฐมนานมาละค่ะ ผ่านมาเหม่งจ๋าย เห็นร้านใบเหมี่ยง อยากทานอาหารเวียดนามขึ้นมาเลย แม้จะจัดติ่มซำ มาบ้างแล้ว แต่ก็อยากลอง มาช่วงกลางวันร้านยังดูเงียบๆไม่มีลูกค้าท่านอื่น ร้านกว้าง นั่งสบาย ติดแอร์เย็นๆ สะอาดสะอ้านดี เปิดเพลงเบาๆ เมนูอาหารเวียดนามหลากหลายดีค่ะ มีเมนูส้มตำด้วย พนักงานบริการดี อาหารรอไม่นาน
- ขนมจีนปากเซ 65฿ รสชาติน้ำซุปกลมกล่อมอร่อยหอมกระทิดีค่ะ ปริมาณพอสมควรเลยค่ะ  อร่อยใช้ได้ค่ะ
- บั่นหอยเส้นหมี่ 80฿ เป็นเส้นหมี่ขาว มีหมูและปอเปี้ยะ ด้านล่างมีผักต่างๆเยอะเลยค่ะ ปริมาณเต็มอิ่มใช้ได้ค่ะ 
- ปากหม้อญวน 75฿ แป้งนุ่มบางอร่อยดีค่ะ ไส้รสชาติโอเค โรยหน้าหอมเจียวกรุบกรอบ อร่อยค่ะเมนูนี้
รสชาติอาหารถือว่าอร่อยค่ะ ราคาและปริมาณถือว่าโอเครับได้ ไว้รอบหน้าค่อยมาลองเมนูอื่นๆเพิ่มเติมค่ะ